CELEX: 22019D0733
Language: bg
Date: 2017-07-07 00:00:00
Title: Решение на Съвместния комитет на ЕИП № 126/2017 от 7 юли 2017 година за изменение на приложение II (Технически правила, стандарти, изпитвания и сертифициране) към Споразумението за ЕИП [2019/733]

16.5.2019   
               
               
                  BG
               
               
                  Официален вестник на Европейския съюз
               
               
                  L 128/17
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 126/2017
         от 7 юли 2017 година
         за изменение на приложение II (Технически правила, стандарти, изпитвания и сертифициране) към Споразумението за ЕИП [2019/733]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1) следва да бъде включен в Споразумението за ЕИП.
                  
               
                     (2)
                  
                  
                     Настоящото решение се отнася до законодателството относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Поради това настоящото решение не се прилага по отношение на Лихтенщайн.
                  
               
                     (3)
                  
                  
                     Регламент (ЕС) 2015/2283 отменя Регламент (ЕО) № 258/97 на Европейския парламент и на Съвета (2) и Регламент (ЕО) № 1852/2001 на Комисията (3), считано от 1 януари 2018 г., които са включени в Споразумението за ЕИП и които трябва съответно да отпаднат от Споразумението за ЕИП, считано от 1 януари 2018 г.
                  
               
                     (4)
                  
                  
                     Поради това приложение II към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Глава XII от приложение II към Споразумението за ЕИП се изменя, както следва:
            
                        1.
                     
                     
                        След точка 123 (Регламент (ЕС) 2017/236 на Комисията) се вмъква следната точка:
                        
                                    „124.
                                 
                                 
                                    
                                       32015 R 2283: Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (ОВ L 137, 11.12.2015 г., стр. 1).“
                                 
                              
                  
                        2.
                     
                     
                        В точка 86 (Регламент (ЕС) № 1169/2011 на Европейския парламент и на Съвета) се добавя следното тире:
                        
                                    —
                                 
                                 
                                    
                                                „—
                                             
                                             
                                                
                                                   32015 R 2283: Регламент (ЕС) 2015/2283 на Европейския парламент и на Съвета от 25 ноември 2015 г. (ОВ L 137, 11.12.2015 г., стр. 1).“
                                             
                                          
                              
                  
                        3.
                     
                     
                        Текстът на точка 96 (Регламент (ЕО) № 258/97 на Европейския парламент и на Съвета) и текстът на точка 97 (Регламент (ЕО) № 1852/2001 на Комисията) се заличават, считано от 1 януари 2018 г.
                     
                  
         
            Член 2
            Текстовете на Регламент (ЕС) 2015/2283 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 8 юли 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 7 юли 2017 година.
            
               
                  За Съвместния комитет на ЕИП
               
               
                  Председател
               
               Sabine MONAUNI
            
         
         
            (1)  ОВ L 137, 11.12.2015 г., стр. 1.
         
            (2)  ОВ L 43, 14.2.1997 г., стр. 1.
         
            (3)  ОВ L 253, 21.9.2001 г., стр. 17.
         
            (*1)  Без отбелязани конституционни изисквания.